**Укључивање грађана и друштвена процена у оквиру LIID пројекта:
Ваше обавезе и кључ успеха**

Пројекат развоја локалне инфраструктуре и институционалног јачања локалних самоуправа (LIID) пружа значајне могућности за унапређење ваше општине. Суфинансиран од стране Светске банке и Француске развојне агенције (AFD), овај пројекат има за циљ не само изградњу и обнову инфраструктуре, већ и јачање капацитета локалних самоуправа за одрживи развој и ефикасно управљање. Кључни елемент успешног спровођења LIID пројекта и испуњавања захтева међународних партнера јесте правовремено, континуирано и активно укључивање грађана, као и темељна друштвена процена.
**Укључивање грађана** представља двосмерни процес комуникације, консултација и сарадње између ваше општине и свих заинтересованих страна – грађана, организација цивилног друштва, локалних предузећа и других група – током читавог животног циклуса пројекта. Овај процес подразумева транспарентност, правовремено дељење релевантних информација и активно укључивање јавности у доношење одлука које их се тичу.
**Друштвена процена** је саставни део планирања пројекта и обухвата идентификацију и анализу потенцијалних позитивних и негативних друштвених утицаја пројектних активности на локално становништво, са посебним фокусом на рањиве и маргинализоване групе. Циљ је да се ставови и потребе грађана узму у обзир приликом дизајнирања пројекта и дефинисања мера за ублажавање евентуалних негативних последица.

**Ваше кључне обавезе**

Као општина која учествује у LIID пројекту, имате одговорност да спроведете следеће активности:

1. **Развој и примена Плана укључивања заинтересованих страна (Stakeholder Engagement Plan (SEP):**
СЕП је ваш кључни документ који детаљно описује како ћете идентификовати све релевантне заинтересоване стране (укључујући и рањиве групе попут жена, деце, пензионера, особа са инвалидитетом, сиромашних домаћинстава, припадника националних мањина итд.) и на који начин ћете са њима комуницирати и консултовати их током свих фаза пројекта.
**Специјалиста Јединице за имплементацију пројекта израђује СЕП, затим предложи пример Плана а Ваше је да проверите, додате, одузмете шта мислите да је потребно за такву врсту документа.**
2. **Јавно објављивање информација:**
Неопходно је да све кључне информације о пројекту – као што су планови пројекта, процене утицаја на животну средину и друштво, извештаји о напретку, информације о механизму за жалбе – буду благовремено доступне јавности.
**Конкретно:**
Ово укључује објављивање свих информација о пројекту(документација, јавни увид у документацију, јавне расправе) на сајту општине, огласним таблама у општини и месним заједницама, као преко свих других доступних канала комуникације (све врсте локалних медија, интернет портали, налози на друштвеним мрежама…).
Информације морају бити представљене праворемено, на јасан и разумљив начин, на српском језику.

**ПРЕ ПОТПИСИВАЊА УГОВОРА НА ЗВАНИЧНОМ САЈТУ ОПШТИНЕ ОБЈАВЉУЈУ СЕ:**

* **Пројекат**
* **СЕП - План укључивања заинтересованих страна**
* **Жалбени механизам**

**ПОСЛЕ ПОТПИСИВАЊА УГОВОРА НА ЗВАНИЧНОМ САЈТУ ОПШТИНЕ ОБЈАВЉУЈЕ СЕ:
- ЕСМП (План управљања заштитом животне средине и социјалним утицајима), документ који такође израђује и шаље Јединица за имплементацију пројекта, у којој постоји одељак где ЈЛС уписује информације о одржаним јавним увидима и расправама.**

1. **Спровођење јавних увида, консултација и расправа:**

**ЈАВНИ УВИД** у документацију објављену на сајту је обавезно спровести пре потписивања уговора, у трајању од 15 дана.
Јавни увид се, осим информације да је у току на сајту општине и локалним медијима, организује и у згради општине, где грађани могу да дођу и информишу се о пројекту.
Јавни увид се објављује на сајту општине и свим другим каналима комуникације које користите: локални медији, интернет портали, друштвене мреже.

**ЈАВНА РАСПРАВА о пројекту је такође обавезна пре потписивања уговора**.

* Једна јавна расправа је обавезна пре потписивања уговора и пре расписивања јавне набавке. Предлог је да организујете што више јавних састанака, разговора, панела, округлих столова, расправа и презентација пројекта како бисте информисали грађане о планираним активностима, потенцијалним утицајима и како бисте прикупили њихова мишљења, сугестије и евентуалне бриге.
* На јавне расправе се, осим грађанима, позив упућује (на сајту општине, локалним медијима, на огласној табли општине, мејлом, телефоном…) СВИМ невладиним организацијама и удружењима грађана на подручју ваше општине, која се баве заштитом природе и права угрожених и рањивих група у друштву.

Посебно водите рачуна да ови догађаји буду инклузивни и доступни свим заинтересованим грађанима, укључујући и представнике рањивих група.
Предлог је да на јавне расправе позовете чланове пројектног тима, а ако то није могуће позовите стручњаке из тих области(инжењере, шумаре…) који ће моћи да стручно одговоре на питања грађана.

**Све ове активности обавезно документовати: фотографије, линкови, принт скринови, видео, листе учесника са потписима, мејлови који су послати као позив на јавну расправу…**

1. **Успостављање и вођење Механизма за решавање жалби (Grievance Redress Mechanism (GRM):**
Ваша општина је обаезна да одреди контакт особу за Жалбени механизам, путем трочланог већа. Та особа ће примати жалбе и прослеђивати ЈУП.
Ваша оштина има одговорност да успостави и одржава ефикасан, доступан и транспарентан механизам путем којег грађани и друге заинтересоване стране могу поднети притужбе, упите или изразити забринутост у вези са било којим аспектом пројекта.
Јасно информишите грађане о постојању овог механизма и начину његовог коришћења. На градилишту мора да постоји кутија, у којој се налазе формулари жалбеног механизма које грађани могу да узму и попуне, или да убаце своје примедбе, жалбе, сугестије написане у било којој форми.
2. **Извештавање:**
Редовно документујте и извештавајте Јединицу за имплементацију пројекта ЛИИД о СВИМ спроведеним активностима укључивања грађана, примљеним сугестијама, поднетим жалбама и начину на који су оне решене.

**Користи од активног укључивања грађана:
-** Улагање у квалитетно укључивање грађана доноси вишеструке користи:
- Изградња поверења и јачање партнерског односа са локалном заједницом.
- Боље прилагођавање пројектних решења стварним потребама и приоритетима грађана.
- Смањење ризика од неспоразума, кашњења у реализацији пројекта и потенцијалних конфликата.
- Повећање транспарентности и одговорности у раду локалне самоуправе.
- Јачање капацитета ваше општине за партиципативно планирање и управљање развојним пројектима.

Посвећен приступ ангажовању грађана и друштвеној процени није само обавеза у оквиру LIID пројекта, већ и инвестиција у његов успех и дугорочни, одрживи развој ваше општине. Активним укључивањем грађана градите темеље за бољу будућност ваше заједнице.

За све додатне информације и подршку у спровођењу ових активности, можете се обратити Имплементационој јединици LIID пројекта:

**Маша Милеуснић, специјалиста за Укључивање грађана и друшвтену процену:**

Контакт:
masa.mileusnic@mgsi.gov.rs
mashamile@gmail.com
+381 64 15 25 876